พอใจภาพรวมการแก้ไขปัญหาความยากจนแบบพุ่งเป้า ได้รับการแก้ไขแล้วกว่าร้อยละ 99
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวผ่านรายการคุยเรื่องบ้าน คุยเรื่องเมือง คุยทุกเรื่องกับรัฐมนตรี ผ่านทางทางสถานีวิทยุกระจายเสียงแห่งประเทศไทย ถึงแนวทาง "การขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง" ว่า รัฐบาลมีนโนบายแก้ไขปัญหาความยากจนอย่างเป็นระบบและยังยื่นตามหลักปรัชญาเศรษฐกิจพอเพียง โดยมีเป้าหมายในการบริหารราชการและการขจัดความยากจนแบบพุ่งเป้า ผ่านกลไกการขับเคลื่อนในรูปแบบทีมพี่เลี้ยงเป้าหมายตั้งแต่ส่วนกลาง ไปจนถึงระดับพื้นที่ส่วนท้องถิ่นเข้าไปดำเนินการแก้ไขปัญหาความยากจนให้ประชาชนแบบรายครอบครัว ตั้งแต่ด้านสุขภาพ ความเป็นอยู่ การศึกษา รายได้ และมิติการเข้าถึงบริการภาครัฐ  ยอมรับว่า ปัจจุบันยังมีประชาชนส่วนหนึ่งประสบปัญหาในการดำรงชีวิต และการเข้าถึงบริการจากภาครัฐ จากข้อมูลบนแพลตฟอร์ม TPMap ทีรวบรวมข้อมูลความยากจนในปี 2565 พบว่ามีประชาชนที่ประสบความยากจนกระจายอยู่ทั่วประเทศกว่า 1 ล้านคน หรือประมาณ 600,000 ครอบครัว โดยเฉพาะประชาชนที่อยู่ในพื้นที่ห่างไกล จึงเป็นจุดเริ่มต้นการแก้ปัญหาความยากจน พร้อมยืนยันประชาชนต้องมีชีวิตที่ดีขึ้นสำหรับทีมพี่เลี้ยง 1 ทีม จะมีเจ้าหน้าที่ประมาณ 3-5 คน รับผิดชอบครัวเรือนเป้าหมาย 10-15 ครัวเรือน หรือตามความเหมาะสม ปฏิบัติการรวบรวมกลั่นกรองวิเคราะห์ปัญหาและแนวทาง ภาพรวมการดำเนินงานล่าสุดตั้งแต่เดือนมีนาคมเป็นต้นมาจนถึงปัจจุบันทุกหน่วยงานที่เกี่ยวข้องได้เข้าไปดำเนินการแก้ไขปัญหาให้ประชาชนแบบถึงตัวได้ทุกมิติทั้งด้านสุขภาพ ความเป็นอยู่ ด้านการศึกษา รายได้ และมิติการเข้าถึงบริการภาครัฐ แบ่งเป็นผลการดำเนินงานแก้ไขมิติด้านสุขภาพ สามารถดำเนินการแก้ไขแบบถึงตัวแล้วจำนวน 149,872 ครัวเรือน ช่วยเหลือแล้วคิดเป็นร้อยละ 99.57 หรือประมาณ 149,223 ครัวเรือน มิติความเป็นอยู่ จำนวน 146,741 ครัวเรือน ช่วยหลือแล้ว 146,037 ครัวเรือนคิดเป็นร้อยละ 99.52 มิติด้านการศึกษา ได้รับความช่วยเหลือแล้ว 152,418 ครัวเรือน คิดเป็นร้อยละ 99.53 มิติรายได้ ได้รับความช่วยเหลือแล้ว 320,121 ครัวเรือนจากทั้งหมด 321,218 ครัวเรือน คิดเป็นร้อยละ 99.66 และมิติการเข้าถึงบริหารภาครัฐ ได้รับการช่วยเหลือไปแล้ว 2,263 ครัวเรือน จากทั้งหมด 2,287 ครัวเรือน และจะเดินหน้าแก้ไขปัญหาต่อไปโดยเฉพาะกลุ่มเปราะบาง